open-index/open-wikipedia-markdown huggingface dataset:
Կլաուդիա Բուբալո

**Կլաուդիա Բուբալո** (խորվաթերեն՝ Klaudija Bubalo. ծնյալ **Կլիկովաց** /  **Klikovac**. ), խորվաթ նախկին ձեռնագնդորդուհի: Հանդես է եկել Զագրեբի «Կրաշ» ու *RK Lokomotiva*  և ֆրանսիական Մեց քաղաքի *Metz Handball* թիմերում (վերջինիս կազմում նվաճել է Ֆրանսիայի առաջնության չեմպիոնուհու և գավաթակրի տիտղոսները): Ընդգրկվել է Հարավսլավիայի, այնուհետև՝ Խորվաթիայի ձեռքի գնդակի կանանց ազգային հավաքականում, մասնակցել ռեկորդային թվով՝ 170 հանդիպումների: Մարզական ողջ կարիերայի ընթացքում խփել է ավելի քան 750 գոլ: 

Ձեռքի գնդակի պարապմունքների հաճախել է դեռահաս տարիքից՝ դեռևս հիմնական դպրոցում սովորելիս հետևելով ֆիզկուլտուրայի իր ուսուցչի խորհրդին:

1997-1998 մրցաշրջանում Զագրեբի «Կրաշ» թիմի կազմում մասնակցել է Եվրոպայի ձեռքի գնդակի ֆեդերացիայի գավաթակիրների գավաթի / 1997–98 EHF Women's Cup Winners' Cup-ի խաղարկության եզրափակիչ հանդիպմանը:

Հարավսլավիայի կանանց ազգային հավաքականի կազմում ոսկե մեդալ է նվաճել 1991 թվականին Աթենքում կայացած Միջերկրածովյան խաղերում: Այդ խաղերի չեմպիոնուհի է հռչակվել նաև 1993 թվականին, բայց արդեն Խորվաթիայի հավաքականի կազմում, իսկ 1997 թվականին հռչակվել է փոխչեմպիոնուհի:

Խորվաթիայի կանանց ազգային հավաքականի կազմում մասնակցել է նաև 1997 թ. աշխարհի առաջնությանը. թիմն այդ մրցումներում ընդհանուր հաշվարկով գրավել է 6-րդ տեղը:

## Ձեռքբերումներ
### Ակումբային
; *Միջազգային մրցումներում*
* Եվրոպայի ձեռքի գնդակի ֆեդերացիայի գավաթակիրների գավաթի 1997-1998 մրցաշրջանի խաղարկության եզրափակիչ հանդիպման մասնակից  (Զագրեբի «Կրաշ» թիմի կազմում)
; *Ազգային մրցումներ*
* *'Ֆրանսիայի 1999-2000 և 2000-2001 մրցաշրջանների առաջնությունների չեմպիոնուհի <small>(*Metz Handball* թիմի կազմում)</small>
* Ֆրանսիայի գավաթի 2000-2001 մրցաշրջանի խաղարկության եզրափակիչ հանդիպման մասնակից <small>(*Metz Handball'' թիմի կազմում)

### Ազգային հավաքականներում
;Միջերկրածովյան խաղերում
* Ոսկե մեդալ 1991 թ., Հարավսլավիայի հավաքականի կազմում
* Ոսկե մեդալ 1993 թ., Խորվաթիայի հավաքականի կազմում
* Արծաթե մեդալ 1997 թ., Խորվաթիայի հավաքականի կազմում
;Աշխարհի առաջնությունում
* 6-րդ տեղ՝ 1997 թ. աշխարհի առաջնությունում

### Անհատական ձեռքբերումներ
* 1994 թվականին ճանաչվել է Խորվաթիայի «Տարվա ձեռնագնդորդուհի»:
* Ընդգրկվել է 1997 թ. աշխարհի առաջնության լավագույն գոլահարների տասնյակում:

## Ծանոթագրություններ

## Արտաքին հղումներ
*Eurohandball 

Կատեգորիա:Խորվաթ մարզիկներ
Կատեգորիա:Ձեռնագնդորդներ
Կատեգորիա:Մարզուհիներ
Դե-բանկինգ

**Դե-բանկինգ**, ավելի տարածված անվանումը՝ **դեբանկինգ**, որը բանկային արդյունաբերության մեջ հայտնի է նաև որպես **ռիսկերի նվազեցում**, բանկերի կողմից ֆիզիկական անձանց կամ կազմակերպությունների բանկային հաշիվների փակումն է, որոնք կարծում են, որ հաշվի սեփականատերերը բանկի համար ֆինանսական, իրավական, կարգավորող կամ հեղինակության ռիսկ են ներկայացնում: Դրա օրինակները կարող են լինել կոռուպցիայի և փողերի լվացման դեմ պայքարի մասին օրենքների կիրառումը, սեռական աշխատողներիև քաղաքականապես կարևոր անձ համարվող մարդկանց բանկային հաշիվների փակումը: Հաշիվների փակումը, որպես կանոն, կատարվում է առանց բացատրության և առանց բողոքարկման հնարավորության: Բանկային գործունեության դադարեցումը կարող է լուրջ հետևանքներ ունենալ ֆիզիկական անձանց համար, քանի որ դա նրանց զրկում է հասարակության մեջ բազմաթիվ գործողությունների մասնակցելու հնարավորությունից:

## Ըստ երկրների
### Մեծ Բրիտանիա
2023 թվականին Նայջել Ֆարաջ Քութսի բանկի սկանդալից հետո, որի ընթացքում Coutts & Co. քաղաքական գործիչ և հեռուստահաղորդավար Նայջել Ֆարաջին հեռացրեց հաճախորդի պաշտոնից, Մեծ Բրիտանիայի կառավարությունը հետաքննություն սկսեց Մեծ Բրիտանիայի բանկային ոլորտում դեբանկացման պրակտիկայի վերաբերյալ: Ֆինանսական վերահսկողության գրասենյակը հայտնել է, որ Մեծ Բրիտանիայի բանկերն ամեն օր փակել են գրեթե հազար հաշիվ, Ընդ որում 2022 թվականին փակվել է ավելի քան 343,000 հաշիվ ՝ 2017 թվականի մոտ 45,000-ի դիմաց: 2023 թվականի սեպտեմբերին FCA-ն հայտարարեց, որ հայտնաբերել է, որ բանկերը չեն փակել հաճախորդների հաշիվները քաղաքական պատճառներով: Եղել են չորս հաշիվներ, որոնք FCA-ն հետաքննել է քաղաքական դրդապատճառներով հնարավոր փակման համար, բայց պարզել է, որ իրականում պատճառն այն է, թե ինչպես են այդ անձինք իրենց պահում համապատասխան բանկերի աշխատակիցների նկատմամբ: Նայջել Ֆարաջն արդյունքն անվանել է"Ֆարս" ։ Բրիտանական իսլամադավանների միջոցների անհամաչափ կանխիկացման մեղադրանքները հանգեցրել են նաև քաղաքական վերահսկողության կոչերի: Հաղորդվում է, որ դա ազդել է նաև Մեծ Բրիտանիայի Նիգերիական համայնքի վրա: Pool - ի բնիկ Ալեքսանդրա Տոլստայան կասկածում էր, որ NatWest-ը կարող է փակել իր հաշիվը իր ռուսական անվան պատճառով: Բազ Մելիա ՄԲԵՆ մեղադրել է NatWest-ին իր բիզնեսը ոչնչացնելու մեջ ՝ փակելով իր և իր ընտանիքի հաշիվները, ինչը նա կասկածում էր, որ տեղի է ունեցել Սաուդյան Արաբիայի բիզնես գործընկերոջ հետ կապի պատճառով: Բրիտանական և Ուկրաինական բիզնես խմբերը հայտնել են օրինակների մասին, թե ինչպես են ընկերությունները զրկվել բանկային ծառայություններից Ուկրաինայի հետ առևտրի համար:

### ԱՄՆ
Տերմինը լայն տարածում գտավ 2024 թվականի նոյեմբերին the Joe Rogan Experience փոդքասթում ներդրող Մարկ Անդրիսենի հետ քննարկումից հետո, մասնավորապես կրիպտոարժույթի ակտիվների հետ կապված ։ Լրատվամիջոցները լուսաբանել են բազմաթիվ դեպքեր, երբ ամերիկյան և Կանադական բանկերը, ըստ հաղորդումների, կասկածելի հիմքերով մերժել են իսլամադավան հաճախորդներին:

### Կանադա
Ի պատասխան Կանադական ավտոշարասյան դեմ բողոքի ՝ 2022 թվականին բողոքի ակցիաների հետ կապված առնվազն 76 բանկային հաշիվ ՝ ընդհանուր 3,2 միլիոն Կանադական դոլար արժողությամբ, սառեցվել են արտակարգ իրավիճակների մասին օրենքի համաձայն:

## Տես նաև
* Ճանաչիր քո հաճախորդին

## Ծանոթագրություններ

Կատեգորիա:Ռիսկերի կառավարում
Կատեգորիա:Բանկային գործ
Կատեգորիա:Բանկային եզրեր
Ռենատո Վեյգա

**Ռենատո Պալմա Վեյգա** (, ), պորտուգալացի ֆուտբոլիստ, անգլիական «Չելսի» ակումբի և Պորտուգալիայի ազգային հավաքականի կիսապաշտպան։ Վարձակալությամբ խաղում է «Յուվենտուսում»։

## Ակումբային կարիերա
### «Սպորտինգ»
Լիսաբոնում ծնված Վեյգան տեղական «Սպորտինգ» ակումբի ֆուտբոլային ակադեմիայի սան է։ 

### Վարձույթով «Աուգսբուրգում»
2023 թվականի հունվարի 31-ին Վեյգան վարձավճարով տեղափոխվեց գերմանական «Աուգսբուրգ» ակումբ՝ 200 հազար եվրոյի դիմաց։ 2023 թվականի փետրվարի 11-ին նա նշեց իր նորամուտը Գերմանիայի Բունդեսլիգայում՝ «Աուգսբուրգի» կազմում մեկնարկային կազմում խաղալով «Մայնցի» դեմ խաղում։

### «Չելսի»
2024 թվականի հուլիսի 12-ին նա տեղափոխվեց անգլիական «Չելսի» ակումբ՝ կնքելով յոթ տարվա պայմանագիր.

### Վարձույթով «Յուվենտուսում»
2025 թվականի հունվարի 28-ին Վեյգան վարձավճարով միացավ «Յուվենտուսին»։

## Կարիերան ազգային հավաքականում
Նա խաղացել է Պորտուգալիայի մինչև 19, 20 և 21 տարեկանների հավաքականներում։

## Անձնական կյանք
Ռենատոն ֆուտբոլիստ Նելսոն Վեյգայի որդին է, ով խաղացել է Կաբո Վերդեի ազգային հավաքականում։

## Ծանոթագրություններ

## Արտաքին հղումներ
* ֆուտբոլիստի էջը «Աուգսբուրգի» պաշտոնական էջում
* Ֆուտբոլիստի էջը Պորտուգալիայի ֆուտբոլի ֆեդերացիայի էջում
 
Կատեգորիա:Աուգսբուրգի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ֆուտբոլի կիսապաշտպաններ
Atlantic Money

**Atlantic Money,** լոնդոնյան ֆինանսական տեխնոլոգիական ընկերություն, որն առաջարկում է միջազգային դրամական փոխանցումներ ֆիքսված վճարով։ Ընկերությունը հիմնադրվել է 2020 թվականին և պաշտոնապես գործարկվել է 2022 թվականին երկու ամերիկացիների՝ Նիրաջ Բաիդի և Պատրիկ Կավանագի կողմից, ովքեր իրենց կարիերայի սկզբում աշխատել են ամերիկյան Robinhood ֆինանսական ընկերությունում։

## Ֆինանսավորում
Atlantic Money ընկերությունն 2022 թվականին երկու փուլով ստացել է 7,5 միլիոն դոլարի սկզբնական ֆինանսավորում ձեռնարկային ընկերություններից, ներառյալ Kleiner Perkins-ից, Wise-ի ներդրող Index Ventures-ից, Coinbase-ի ներդրող Ribbit-ից, Amplo-ից, Harry Stebbings-ի 20VC-ից, Nordstar-ից, Elefund-ից, Susa Ventures-ից, Webull-ի հիմնադիր Անկան Վանգից և Robinhood-ի հիմնադիրներ Վլադիմիր Տենևից ու Բայջու Բհատտայից:

## Բիզնես մոդել
Atlantic money ընկերությունն աշխատում է միջազգային դրամական փոխանցումների համար ֆիքսված միջնորդավճարի մոդելով, որը տարբերվում է մրցակիցների կողմից հաճախ օգտագործվող տոկոսային մոդելից։ Ընկերությունը գանձում է 3 ֆունտ ստեռլինգ կամ 3 եվրո ֆիքսված միջնորդավճար՝ համապատասխանաբար մինչև 1 միլիոն ֆունտ ստեռլինգ կամ 1 միլիոն եվրո կազմող փոխանցումների համար։

## Գործունեություն
### Հրապարակված հավելվածներ
Atlantic Money ընկերությունն ստեղծել է է բջջային հավելվածներ iOS և Android բազայով սարքերի համար։ iOS-ի համար նախատեսված հավելվածը առաջինը գործարկվել է Մեծ Բրիտանիայում 2022 թվականի հուլիսի 21-ին։ 2023 թվականի փետրվարի 9-ին հաջորդեց Android հավելվածը։ Atlantic Money-ն իր հավելվածի վեբ տարբերակը գործարկեց 2024 թվականի մայիսին՝ £400M+ ընդհանուր ծավալի հասնելուց հետո: 2024 թվականի հոկտեմբերի 2-ին ընկերությունը գործարկեց «Portals» անվանումով SWIFT-ի մատչելի այլընտրանք, որը թույլ է տալիս օգտատերերին գումար ուղարկել իրենց անձնական բանկից Atlantic Money-ի փոխանցման ցանց՝ առանց հավելվածի օգտագործման անհրաժեշտության: Atlantic Money-ի միջոցով Մեծ Բրիտանիայի և 30 եվրոպական երկրների բնակիչներ կարող են եվրո կամ ֆունտ ստեռլինգ փոխանցել 10 տարբեր արտարժույթների։

### Բողոքներ Wise-ի վերաբերյալ
2023 թվականի հունվարին Atlantic Money-ն իր մրցակից Wise-ին մեղադրել է Մեծ Բրիտանիայի Մրցակցության և շուկաների վարչությանը (CMA) ուղղված պաշտոնական նամակում մրցակցությանը վնաս հասցնելու մեջ։ Հաղորդվում է, որ Wise-ը հեռացրել է ավելի էժան մրցակցին իր միջազգային դրամական փոխանցումների գների համեմատության աղյուսակից՝ տնտեսական նկատառումներով: Atlantic Money-ը նաև մեղադրել է Wise-ին ընկերության սեփականության և վերահսկողության տակ գտնվող այլ գնահամեմատման կայքեր մուտք գործելու արգելքի մեջ։ 2023թ. մարտին Atlantic Money-ը Wise-ի վարքագծի վերաբերյալ իր մտահոգություններով դիմել է Եվրոպական հանձնաժողովին։

## Ծանոթագրություններ

## Արտաքին հղումներ
*Official website

Կատեգորիա:Արտարժույթի շուկա
Ռյուդ Վորմեր

**	Ռյուդի (Ռյուդ) Վորմեր** (, ), հոլանդացի ֆուտբոլիստ, «Զյուլտե-Վարեգեմ» ակումբի և Նիդերլանդների հավաքականի կիսապաշտպան:

## Ակումբային կարիերա
thumb|left|150px|Վորմերը «Բրյուգեի» կազմում
Ռյուդ Վորմերը ԱԶ ակումբի սան է: 2005 թվականին նշել է նորամուտը թիմի կազմում Էրեդիվիզիում։ Իր առաջին մրցաշրջանում Վորմերը դարձել է Նիդերլանդների գավաթի խաղարկության եզրափակչի մասնակից: Ռյուդը միշտ չէ, որ ընդգրկվել է հիմնական կազմում, այդ պատճառով 2008 թվականին հեռացել է թիմից և միացել «Ռոդային»: Օգոստոսի 30-ին «Տվենտեի» դեմ խաղում Վորմերը նշել է նորամուտը նոր ակումբում։  2009 թվականի դեկտեմբերի 13-ին «Վիլլեմ II»-ի դեմ խաղում Ռյուդը խփել է իր առաջին գոլը «Ռոդայի» կազմում։ 

2012 թվականի ամռանը «Ռոդայի» կազմում հաջող մրցաշրջանից հետո Վորմերը տեղափոխվել է «Ֆեյենորդ»։  Օգոստոսի 12-ին «Ուտրեխտի» դեմ խաղում նշել  է իր նորամուտը նոր թիմի կազմում։  Սեպտեմբերի 1-ին իր նախկին «Ռոդա» ակումբի դեմ խաղում Ռյուդը խփեց իր առաջին գոլը «Ֆեյենորդի» կազմում՝ իրացնելով 11 մետրանոց հարվածը։  2014 թվականին նա օգնել է ակումբին նվաճել առաջնության արծաթե մեդալները։

Մրցաշրջանի ավարտից հետո Վորմերը հեռացել է Նիդերլանդներից և տեղափոխվել հարևան Բելգիա՝ պայմանագիր կնքելով «Բրյուգեի» հետ: Սեպտեմբերի 14-ին «Գենկի» դեմ խաղում նշել է իր նորամուտը Ժյուպիլե լիգայում։  Նոյեմբերի 22-ին «Վասլանդ-Բևերենի» դեմ խաղում Ռյուդը խփել է իր առաջին գոլը բելգիական թիմի կազմում։  Նոյեմբերի 6-ին դանիական «Կոպենհագենի» դեմ Եվրոպայի լիգայի խաղում Վորմերը խփել է  իր առաջին գոլը միջազգային մակարդակում։  «Բրյուգեում» իր առաջին մրցաշրջանում Ռյուդը դարձել է  Բելգիայի գավաթակիր, իսկ մեկ տարի անց դարձել է երկրի չեմպիոն: 2018 թվականին երկրորդ անգամ հաղթել է Բելգիայի առաջնությունում։  2018 թվականի նոյեմբերի 6-ին ֆրանսիական «Մոնակոյի» դեմ Չեմպիոնների լիգայի խաղում նա աչքի է ընկել խփած գոլով։

## Միջազգային կարիերա
2018 թվականի մայիսի 31-ին Սլովակիայի հավաքականի դեմ ընկերական խաղում Վորմերը նշել է նորամուտը Նիդերլանդների հավաքականում՝ հանդիպման երկրորդ խաղակեսում փոխարինելով Դոնի վան դե Բեկին.

## Վիճակագրություն
### Վորմերի խաղերը Նիդերլանդների հավաքականում

**Ընդհանուր` 4 խաղ / 0 գոլ, 1 հաղթանակ, 2 ոչ-ոքի, 1 պարտություն**

## Ձեռքբերումներ
**Թիմային**

**Բրյուգե**
* Բելգիայի չեմպիոն (**4**) - 2015/16, 2017/18, 2019/20, 2020/21
* Բելգիայի գավաթակիր - 2014/15
* Բելգիայի սուպերգավաթի դափնեկիր (**3**) -2016, 2018, 2021

**Անձնական**

* Տարվա ֆուտբոլիստ Բելգիայում  - 2017

## Ծանոթագրություններ

 
Կատեգորիա:ԱԶ Ալկմարի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Ջեյրան

**Ջեյրան**, (Gazella subgutturosa), սնամեջ եղջերավորների ընտանիքի վիթերի սեռի երկսմբակավոր կաթնասուն կենդանի։ Մարմնի երկարությունը 95–115 սմ է, մնդավի բարձրությունը՝ մինչև 75 սմ, քաշը՝ մինչև 33 կգ։ Արուներն ունեն սև, քնարաձև, մինչև 40 սմ երկարությամբ օղակաձև հաստացումներով եղջյուրներ։ Էգերը եղջյուրներ չունեն։ Տարածված է Առաջավոր, Միջին և Կենտրոնական Ասիայի, Հարավային Կովկասի անապատային և կիսաանապատային գոտիներում։ Վազում է մինչև 60 կմ/ժ արագությամբ։ Ապրում են խմբերով (ամռանը՝ 3–5, ձմռանը՝ 10–20 կենդանի)։ Ապրիլ–մայիսին էգն ունենում է 1–2 ձագ։ Ապրում են 6–7 տարի։ Գլխաքանակն արագորեն կրճատվում է, որսի պատճառով գտնվում է պահպանության տակ։

## Ծանոթագրություններ

Կատեգորիա:Խոցելի տեսակներ
Կատեգորիա:Կենդանիներ այբբենական կարգով
Սվետլանա Պետրենկո

**Սվետլանա Պետրենկո** (, ), մոլդովացի շախմատիստուհի, կանանց գրոսմայստեր (2001), տղամարդկանց միջազգային վարպետ (2004):

## Կենսագրություն
1992 թվականին մասնակցել է Մ18 տարիքային խմբի աղջիկների պատանիների աշխարհի առաջնությանը, իսկ 1993 թվականին մասնակցել է Մ20 տարիքային խմբի աղջիկների պատանիների Եվրոպայի առաջնությանը: 1995 թվականին Քիշնևում մասնակցել է կանանց միջզոնալ մրցաշարի 1999 թվականին Բուխարեստում անցկացված շախմատի կանանց միջազգային մրցաշարում կիսել է առաջին տեղը։ 2004 թվականին հաղթել է Լվովի մրցաշարում։ 2005 թվականին հաղթել է Սանկտ Պետերբուրգի և Բելգրադի շախմատի կանանց միջազգային մրցաշարերում։ Բելգրադի մրցաշարում հաղթել է ևս երկու անգամ (2006, 2007)։

Մոլդովայի շախմատի բազմակի չեմպիոնուհի (1993, 1998, 1999, 2000, 2001, 2012, 2013, 2015, 2016, 2017, 2018, 2019, 2021)։ 2005 թվականին մասնակցել է նաև Մոլդովայի շախմատի տղամարդկանց առաջնությանը:

Մասնակցել է շախմատի կանանց աշխարհի առաջնությանը:
* 2001 թվականին Մոսկվայում առաջին փուլում հաղթելուց հետո երկրորդ փուլում պարտվեց Չժու Չենին
* 2004 թվականին Էլիստայում առաջին փուլում պարտվել է Նատալյա Ժուկովային։

Նա ներկայացրել է Մոլդովան ինը շախմատային օլիմպիադաներում (1998, 2002-2016) և շախմատի Եվրոպայի երկու թիմային առաջնություններում (2001-2003), որտեղ թիմային հաշվարկով նվաճել է արծաթե մեդալ (2001):

## Վարկանիշի փոփոխություն

## Ծանոթագրություններ

 
Կատեգորիա:Մոլդովացի շախմատիստներ
Ինգվիլդ Իսակսեն

**Ինգվիլդ Լանդվիկ Իսակսեն** (,), նորվեգացի ֆուտբոլիստուհի։

## Կարիերա
### Ակումբային
2006-2013 թվականներին խաղացել է «Կուլբոտնում», եղել է թիմի ավագը։

2014 թվականից հանդես է եկել «Ստաբեկում»՝ հանդիսանալով նաև թիմի ավագը։ 2017 թվականի օգոստոսին տեղափոխվել է «Յուվենտուս»։

### Հավաքական
2009 թվականին հավաքականում նորամուտն է նշել Շվեդիայի հավաքականի դեմ ընկերական խաղում։ 2009 թվականին ընդգրկվել է Նորվեգիայի հավաքականի կազմում Եվրոպայի առաջնությունում։ Մրցաշարում երկու անգամ փոխարինման է դուրս եկել՝ խաղալով ընդհանուր 18 րոպե։

2013 թվականին ընդգրկվել է Եվրոպայի առաջնության հավաքականի կազմում։ Հաղթական գնդակը խփել է Գերմանիայի հավաքականի դարպասը, հանդիպումն ավարտվել է 1:0 հաշվով: Սա Գերմանիայի հավաքականի առաջին պարտությունն էր Եվրոպայի առաջնություններում 1993 թվականից ի վեր։

2017 թվականին ընդգրկվել է Հոլանդիայում կայացած Եվրոպայի առաջնության հավաքականի կազմում։

## Ծանոթագրություններ

## Արտաքին հղումներ
* Профиль на сайте «Стабека»

Կատեգորիա:Կանանց ֆուտբոլի կիսապաշտպաններ
Կատեգորիա:Յուվենտուսի ֆուտբոլիստներ
Կատեգորիա:Նորվեգացի կին ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Լուս Գյորտս

**Լուս Գյորտս** (,), հոլանդացի ֆուտբոլիստ, շվեդական «Հեկկեն» ակումբի դարպասապահ:

## Կարիերա
### Ակումբային
«Ռես» ակումբի ֆուտբոլային դպրոցի սան: Մրցաշրջաններից մեկն անցկացրել է «Հերենվենի» ֆուտբոլի ակադեմիայում մարզվելիս։ Կարիերան սկսել է 2004 թվականին՝ մեկնելով սովորելու Արևմտյան Իլինոյսի համալսարանում, համալսարանի թիմի կազմում անցկացրել է 11 խաղ։ Մեկ տարի անց մեկնել է գերմանական «Հայկե Ռեյն» ակումբ՝ 29 խաղ անցկացնելով կանանց Բունդեսլիգայի երկու մրցաշրջաններում: 2007 թվականին վերադարձել է հայրենիք՝ «ԱԶ Ալկմարի» կազմում խաղալով 83 խաղ։ Ազ-ի կազմում հաղթել է 2008 և 2009 թվականների առաջնությունները, ինչպես նաև 2010/2011 թվականների գավաթը։ Գավաթում հաղթելուց հետո տեղափոխվել է «Թելսթար ՎՎՆԽ»։ 2012 թվականից հանդես է եկել Շվեդիայի առաջնությունում. նախ խաղացել է «Վիտշեում», այնուհետև 2013 թվականի նոյեմբերին տեղափոխվել է «Գյոթեբորգ»՝ փոխարինելով կարիերան ավարտած Քրիստին Համմարստրյոմին։

### Հավաքականում
2005 թվականի օգոստոսի 20-ին նորամուտն է նշել Ֆինլանդիայի հետ խաղում (4:0)՝ Օուլուում։ 2006 թվականին Մարլեն Վիսինկի հեռանալուց հետո դարձել է հավաքականի առաջին համարը։ 2009 թվականի Եվրոպայի առաջնության բրոնզե մեդալակիր։ Հանդես է եկել Շվեդիայում կայացած Եվրոպայի 2013 թվականի առաջնությունում։

## Ծանոթագրություններ

 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի դարպասապահներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Ջոնաթան Ալվես

**Ջոնաթան Դանիել Ալվես Սագար** (,  ), ուրուգվայցի ֆուտբոլիստ, «Դանուբիո» ակումբի հարձակվող:

## Կենսագրություն
thumb|left|190px|Ալվեսը ԼԴՈՒ Կիտոյի կազմում thumb|left|190px|Ալվեսը «Բարսելոնայի» կազմում (Գուայակիլ) Ալվեսը մայրաքաղաքի «Ռիվեր Փլեյթ» ակումբի սան է: 2008 թվականին տեղափոխվել է «Բոստոն Ռիվեր», որտեղ սկսել է պրոֆեսիոնալ կարիերան: Իր առաջին մրցաշրջանի ավարտից հետո Ջոնաթանը հեռացել է թիմից և հանդես է եկել Ուրուգվայի երկրորդ դիվիզիոնի «Կորազերոս», «Պլատենսե» և «Տորկե» ակումբներում: Վերջին թիմին Ալվեսն օգնել է դուրս Ուրուգվայի ֆուտբոլի առաջնություն՝ դառնալով նրա լավագույն ռմբարկուն։ 2013 թվականին վարձավճարով տեղափոխվել է «Դանուբիո»: Օգոստոսի 18-ին «Սերո-Լարգոյի» դեմ խաղում նորամուտն է նշել նոր թիմում: Սեպտեմբերի 14-ին «Նասիոնալի» դեմ խաղում խփել է առաջին գոլը «Դանուբիոյի» կազմում: Ալվեսն օգնել է ակումբին հաղթել առաջնությունում։ 2014 թվականի ամռանը երկրորդ անգամ վարձակալվել է, նրա նոր թիմը դարձել է պորտուգալական «Վիտորիան»: Օգոստոսի 30-ին «Բելենենսիշի» դեմ խաղում Ալվեսը նորամուտը նշել է Սանգրիշ լիգայում: Սեպտեմբերի 19-ին «Պասուշ դե Ֆերեյրայի» դեմ խաղում խփել է իր առաջին գոլը «Վիտորիայի» կազմում:

Վարձակալության ավարտից հետո ֆուտբոլիստը վաճառվել Է Էկվադորի ԼԴՈՒ Կիտոյին: Օգոստոսի 23-ին «Դեպորտիվո Կիտոյի» դեմ խաղում Ջոնաթանը խփել է իր առաջին գոլը ԼԴՈՒ Կիտոյի կազմում: Իր մեկնարկային մրցաշրջանում օգնել է թիմին նվաճել արծաթե մեդալներ:

2016 թվականի սկզբին Ալվեսը «Բարսելոնա» է տեղափոխվել Գուայակիլից: Փետրվարի 18-ին «Ռիվեր Փլեյթի» դեմ խաղում նորամուտն է նշել նոր թիմում: Նույն խաղում Ջոնաթանը խփել է իր առաջին գոլը «Բարսելոնայի» կազմում: Լիբերտադորեսի գավաթի 2017 թվականի խաղարկությունում կոլումբիական «Ատլետիկո Նասիոնալի» և բրազիլական «Բոտաֆոգո», «Սանթոս», «Պալմեյրաս» «Գրեմիո» դեմ խաղերում դարձել է մեկական գոլի հեղինակ։

2018 թվականի սկզբին Ալվեսը տեղափոխվել է կոլումբիական «Ատլետիկո Խունիոր»: Փետրվարի 4-ին «Ատլետիկո Բուկարամանգի» դեմ խաղում նորամուտն է նշել Կոլումբիայի ֆուտբոլի առաջնությունում: Փետրվարի 26-ին «Բոյակա Չիկոյի» դեմ խաղում խփել է առաջին գոլը «Ատլետիկո Խունիորի» կազմում:

## Ձեռքբերումներ
* Ուրուգվայի չեմպիոն՝ 2013/2014
* Էկվադորի չեմպիոն (2)՝ 2016, 2020
* Կոլումբիայի գավաթակիր՝ 2021

## Ծանոթագրություններ

Կատեգորիա:Ատլետիկո Նասիոնալի ֆուտբոլիստներ
Կատեգորիա:Դանուբիոյի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Վիտորիա Գիմարայնշի ֆուտբոլիստներ
Հաննա Յունգբերգ

**Հաննա Կարոլինա Յունգբերգ** ( ), շվեդացի ֆուտբոլիստ, հանդես է եկել հարձակվողի դիրքում: Առավել հայտնի է «Ումեո» ֆուտբոլային ակումբում և Շվեդիայի ազգային հավաքականում իր ելույթներով։

Հաննան հայտնի շվեդ ֆուտբոլիստ Ֆրեդրիկ Յունգբերգի ազգականը չէ։

## Կարիերա
### Ակումբային
Յունգբերգը հանդես է եկել այնպիսի ակումբներում, ինչպիսիք են «Մարիեհեմը», «Սուննանոն», «Ումեոն»: Վերջինիս կազմում 2002 թվականին դարձել է լավագույն շվեդ ֆուտբոլիստ՝ նվաճելով «Diamantbollen»-ը։ Նույն մրցաշրջանում Յունգբերգը դարձել է լիգայի լավագույն ռմբարկուն՝ խփելով 39 գնդակ։ «Ումեոյի» կազմում Հաննան ընդհանուր առմամբ անցկացրել է 227 հանդիպում՝ դառնալով 196 գոլի հեղինակ:

2003 թվականին իտալական A Սերիայի տղամարդկանց «Պերուջա» ֆուտբոլային ակումբը Հաննային առաջարկել է պայմանագիր։

2007 թվականի մայիսի 17-ին Հաննա Յունգբերգը Շվեդիայի Գավաթի խաղարկության ԱԻԿ-ի հետ խաղում գրավեց դարպասը՝ խաղի 70-րդ րոպեին փոխարինելով իր թիմի վնասվածք ստացած դարպասապահ Կարոլա Սեբերգին։ Մնացած ժամանակահատվածում Յունգբերգը գոլ բաց չի թողել։

2012 թվականին ավարտել է Ումեոյի համալսարանը և ստացել ֆիզիոթերապևտի դիպլոմ։

### Ազգային հավաքականում
Յունգբերգը հավաքականում իր նորամուտը նշել է 17 տարեկանում 1996 թվականի փետրվարի 6-ին՝ Իսպանիայի հավաքականի դեմ խաղում։ Ընդհանուր առմամբ հավաքականի կազմում անցկացրել է 130 հանդիպում՝ դառնալով 72 գոլի հեղինակ։

## Ձեռքբերումներ
### Անհատական
* «Դիամանտբոլեն» (1)՝ 2001/02
* Շվեդիայի ֆուտբոլի կանանց առաջնության լավագույն ռմբարկու (1)՝ 2001/02 (39 գոլ)
* ՖԻՖԱ-ի տարվա խաղացող՝ 3-րդ տեղ (2002/03)

### Ումեո ՖԱ
* Շվեդիայի առաջնություն՝ 7-ակի չեմպիոն (2000, 2001, 2002, 2005, 2006, 2007, 2008)
* Շվեդիայի գավաթ՝ քառակի չեմպիոն (2001, 2002, 2003, 2007), կրկնակի եզրափակչի մասնակից (2005, 2006)
* Շվեդիայի սուպերգավաթ՝ կրկնակի չեմպիոն (2007, 2008), եզրափակչի մասնակից (2009)
* ՈՒԵՖԱ Չեմպիոնների լիգա՝ կրկնակի չեմպիոն (2002/03, 2003/04), եռակի եզրափակչի մասնակից (2001/02, 2006/07, 2007/08)

### Շվեդիայի ֆուտբոլի ազգային հավաքական
* Աշխարհի առաջնություն՝ արծաթե մեդալակիր (2003)
* Եվրոպայի առաջնություն՝ արծաթե մեդալակիր (2001), կրկնակի բրոնզե մեդալակիր (1997, 2005)
* Ալգարվեի գավաթ՝ չեմպիոն (2001), եռակի բրոնզե մեդալակիր (2002, 2006, 2007)

## Ծանոթագրություններ

## Արտաքին հղումներ
* UEFA.com > ЧЕ среди женщин > История > 2001 > Золотой игрок > Ханна Юнгберг
* ТОП-10 величайших женщин в футболе: 9. Ханна Юнгберг
* «Женский футбол»: Ханна Юнгберг
Աճուրդի չեղարկման որսորդ

**Աճուրդի չեղարկման որսորդ** (), այն անձն է, ով օգտագործում է Գերմանիայի օրենքները իր օգտին՝ մասնակցելով գերմանական առցանց աճուրդների՝ միայն նվազագույն գումարներ առաջարկելով և ակնկալելով, որ աճուրդները չեղարկվելու են։ Եթե վաճառողը չեղարկում է աճուրդը, ապա այդ անձը վնասի փոխհատուցման պահանջ է ներկայացնում՝ հաշվի առնելով աճուրդի չեղարկման պահին ունեցած իր առավելագույն գնի և տվյալ ապրանքի փոխարինող տարբերակի ձեռքբերման գնի տարբերությունը։ Եթե աճուրդի ապրանքի նկարագրությունը սխալ է, դա կարող է բավարար հետաքրքրություն չառաջացնել պոտենցիալ գնորդների մոտ, ինչը կարող է շահավետ լինել աճուրդի չեղարկման որսորդների համար։ Գերմանիայում նման որսորդներից մեկը պարտվեց Դաշնային Գերագույն Դատարանում՝ վնասի փոխհատուցման իր պահանջով, քանի որ դատարանը որոշեց, որ նա իրականում հետաքրքրված չէր աճուրդի առարկայով։

## Տես նաև

* Աճուրդ

## Ծանոթագրություններ


## Արտաքին հղումներ

* (German) 3, 2, 1 … doch nicht meins?, Die Welt, 24 August 2016
* (German) Ursula Knapp: Richter stoppen Abbruchjäger bei Ebay, Der Tagesspiegel 24. June 2016
* ↑ . Band 153/2022, 7 U 593/20, 13. Oktober 2022 (jurpc.de [abgerufen am 25. Oktober 2022]).
Կատեգորիա:Գերմանական իրավունք
Կատեգորիա:Ֆինանսներ
Կատեգորիա:Տնտեսագիտություն
Ալգորիթմների աճուրդ

**Ալգորիթմների աճուրդ** () աշխարհի առաջին համակարգչային ալգորիթմների աճուրդն է։ Այն ստեղծվել է Ruse Laboratories ընկերության կողմից, և առաջին աճուրդը տեղի է ունեցել 2015 թվականի մարտի 27-ին՝ Նյու Յորքում գտնվող Cooper Hewitt, Smithsonian Design  թանգարանում և այդ աճուրդում ներկայացված էր յոթ խմբաքանակ։

Հինգ խմբաքանակ ֆիզիկական ներկայացումներն էին հայտնի կոդերի կամ ալգորիթմների, որոնց թվում էին՝

* «Hello, World!» C ծրագրի բնօրինակի ձեռագիր պատճենը դրա ստեղծող Բրայան Կերնիգանի կողմից՝ տպված մատրիցային տպիչի թղթի վրա,
* 5,000 տող Ասսեմբլեր լեզվի կոդի տպագիր օրինակ, որը ներառում էր Կրիական գրաֆիկայի հայտնի ամենահին տարբերակը՝ ստորագրված դրա ստեղծող Հալ Աբելսոնի կողմից,
* վզկապ, որի վրա տպված էր վեց տողից բաղկացած qrpff ալգորիթմը՝ ունակ ապակոդավորել կոմերցիոն DVD սկավառակի բովանդակությունը,
* երկու նկար՝ ներկայացնող OkCupid հարթակի Համատեղելիության հաշվարկման ալգորիթմի սկզբնական տարբերակը՝ ստորագրված դրա հիմնադիրների կողմից։

qrpff խմբաքանակը վաճառվել է 2,500 ԱՄՆ դոլարով։

Մյուս երկու խմբաքանակները «կենդանի ալգորիթմներ» էին, որոնցից մեկը ՋավաՍկրիպտի գործիքների հավաքակազմ էր՝ նախատեսված տեսողության խնդիրներ ունեցող անձանց հասանելի հավելվածներ ստեղծելու համար, իսկ մյուսը՝ ծրագիր, որը ծրագրային կոդի տողերը փոխակերպում էր երաժշտության։

Հաղթած գնորդները ալգորիթմներին առնչվող արտեֆակտների հետ միասին ստանում էին ամբողջական մտավոր սեփականության լիցենզիա՝ կոդը օգտագործելու, փոփոխելու կամ բաց աղբյուրով դարձնելու իրավունքի հետ։ Բոլոր խմբաքանակները վաճառվեցին, և ամենաշատ հայտերը ստացավ Hello World! խմբաքանակը։

Աճուրդի ցուցադրական նմուշների հետ մեկտեղ ցուցադրվել են նաև Կոլումբիայի համալսարանի կողմից պարտքով տրամադրված  Plimpton 322 պլանշետի ֆաքսիմիլային պատկերը և Nigella անունը կրող համակարգչային վիրուսը, որը ուղղված էր արվեստի աշխարհին և ստացել է իր անունը Նայջելա Լոուսոն, ստեղծվել է կիբերփանք և հակաակտիվիստ Ռիչարդ Ջոնսի կողմից։

Սեբաստիան Չանը՝Digital & Emerging Media տնօրենը, Կուպեր–Հյուիթթ թանգարանում միջոցառմանը մասնակցել է հեռակա՝ Իտալիայի Միլան քաղաքից Beam Pro հեռաներկայնության ռոբոտի միջոցով։

## Ազդեցություններ
Բաժանորդային աճուրդից հետո Ժամանակակից արվեստի թանգարանը կազմակերպեց սրահ «Ալգորիթմի ուղին» վերնագրով, որը շեշտադրում էր ալգորիթմների դերը որպես «մեր կյանքի ամենուր առկա և անփոխարինելի բաղադրիչ»։

## Ծանոթագրություններ

Կատեգորիա:Ալգորիթմներ
Կատեգորիա:Տնտեսագիտություն
Կատեգորիա:Ֆինանսներ
Ուղիղ ավանդ

Բանկային գործում **ուղիղ ավանդը** (կամ **ուղիղ վարկը**) վճարողի կողմից գումարի ուղղակիորեն կերպով ստացողի բանկային հաշվին ավանդադրումն է։ Ուղիղ ավանդները ամենից հաճախ կատարվում են բիզնեսմենների կողմից աշխատավարձերի և վարձատրության վճարման, ինչպես նաև մատակարարների հաշիվների վճարման համար, սակայն այս միջոցը կարող է օգտագործվել ցանկացած նպատակով իրականացվող վճարումների համար, ինչպիսիք են հաշիվների, հարկերի և այլ պետական վճարների վճարումը:

Էլեկտրոնային դրամական փոխանցման միջոցով ուղղակի ավանդ կատարելիս վճարողը սովորաբար մուտքագրում է նաև հղման տեղեկություններ, որպեսզի ստացողը հեշտությամբ իմանա, թե ով է կատարել ավանդը և որ հաշվին այն կրեդիտավորել։ Հղումը կարող է լինել հաշվի համար, հաշիվ-ապրանքագրի համար, վճարողի անունը կամ որևէ այլ նշանակալից նույնականացման միջոց։

## Այլընտրանքներ
Եթե միջոցների ստացողը չունի բանկային հաշիվ, բայց վճարողը պարտավոր է վճարել էլեկտրոնային միջոցների փոխանցմամբ, անհրաժեշտ է մշակել վճարման այլընտրանքային միջոցներ։ Օրինակ՝ 1996 թվականի ԱՄՆ օրենքը պահանջել է, որ դաշնային կառավարությունը էլեկտրոնային վճարումները, ինչպիսիք են ուղղակի ավանդը՝ հասանելի լինի մինչև 1999 թվականը։ Որպես դրա իրականացման մաս՝ ԱՄՆ ֆինանսների նախարարությունը 2008 թվականին համագործակցել է Comerica Bank-ի և MasterCard-ի հետ՝ առաջարկելով Direct Express Debit MasterCard դեբետային քարտը, որը կարող է օգտագործվել դաշնային նպաստ ստացողների համար՝ այն անձանց, որոնք չունեն բանկային հաշիվ, վճարումներ կատարելու համար։

## Տես նաև
* Դեբետային քարտ
* Ուղիղ դեբետագրում
* Բանկային փոխանցում

## Ծանոթագրություններ


Կատեգորիա:Բանկային եզրեր
Կատեգորիա:Բանկեր
Կատեգորիա:Վճարային համակարգեր
Հեռախոսային բանկային ծառայություն

**Հեռախոսային բանկային ծառայություն (բանկինգ)**, բանկի կամ ֆինանսական այլ հաստատության մատուցած ծառայությունը, որը հաճախորդներին հնարավորություն է տալիս հեռախոսով կատարել մի շարք ֆինանսական գործարքներ, որոնք չեն ներառում կանխիկ կամ ֆինանսական գործիքներ (օրինակ՝ չեկեր)՝ առանց բանկի մասնաճյուղ կամ բանկոմատ այցելելու անհրաժեշտության։

## Պատմություն
Հեռախոսային բանկային ծառայությունը առևտրային առումով հասանելի դարձավ 1980-ական թվականներին․ առաջին անգամ այն Միացյալ Թագավորությունում ներդրել է Girobank-ը, որը 1984 թվականին ստեղծել է հեռախոսային բանկային հատուկ ծառայություն։ Հեռախոսային բանկային ծառայությունն աճ է ապրել 1980-ական թվականներին և 1990-ականների սկզբին և լայնորեն սկսել է կիրառվել ուղղակի (անմասնաճյուղ) բանկերի առաջին սերնդի կողմից։ Սակայն 2000-ական թվականների սկզբին առցանց բանկային գործունեության զարգացումը հանգեցրել է հեռախոսային բանկային ծառայության երկարաժամկետ անկման։ Բջջային բանկային ծառայության ի հայտ գալը 2010-ական թվականներին է՛լ ավելի նվազեցրեց հեռախոսային բանկային ծառայության օգտագործումը։

## Գործողություն
Ֆինանսական հաստատության հեռախոսային բանկային ծառայությունից օգտվելու համար հաճախորդը նախ պետք է գրանցվի հաստատությունում։  Հաճախորդի ստուգման համար նրան տրվում է հաճախորդի համար (որը չի համընկնում հաշվի համարի հետ), տրվում է կամ ստեղծվում է սեփական գաղտնաբառը (տարբեր անուններով)։

Հաճախորդը զանգահարում է բանկի սահմանած հատուկ հեռախոսահամարով և հաստատում իր ինքնությունը հաճախորդի համարի, թվային կամ բանավոր գաղտնաբառի կամ մասնաճյուղում աշխատակցի տված անվտանգության հարցերի միջոցով։ Ծառայությունը կարող է մատուցվել ավտոմատացված համակարգի միջոցով՝ օգտագործելով ձայնի ճանաչման հնարավորություն, տոնային ազդանշանային համակարգի (DTMF) տեխնոլոգիա կամ հաճախորդների սպասարկման ներկայացուցիչների կողմից։

Հնդկաստանում խոշոր բանկերն առաջարկում են հեռախոսային բանկային ծառայության մի տարբերակ, որն օգտագործում է բաց թողնված զանգերի համարներ, որոնք նշանակված են որոշակի առաջադրանքների համար (օրինակ՝ մնացորդի ստուգում կամ դրամական փոխանցումներ)։

## Տես նաև
* Բանկային հաշիվ
* Բջջային բանկային ծառայություն
* Առցանց բանկային ծառայություն

## Ծանոթագրություններ

Կատեգորիա:Բանկային գործ
Կատեգորիա:Բրիտանական հայտնագործություններ
Ուզում եմ հավատալ

**«Ուզում եմ հավատալ»** (), 1965 թվականի խորհրդային ֆիլմ, որը նկարահանել է  ռեժիսոր Նիկոլայ Մաշչենկոն Իգոր Գոլոսովսկու համանուն վիպակի հիման վրա։ Պրեմիերան կայացել է 1965 թվականի նոյեմբերի 29-ին։

## Սյուժե
Հայրենական մեծ պատերազմի ավարտից 20 տարի անց Դնեպրովսկի ընդհատակայինների մասին ակնարկ պատրաստելիս երիտասարդ լրագրող Ալեքսեյ Տրոֆիմենկոն, ուսումնասիրելով արխիվային փաստաթղթերը, պարզում է, որ Լյուդմիլա Զայկովսկայան, որը զոհվել է 1942 թվականին և համարվում էր դավաճան ու գերմանական գործակալ, դավաճան չի եղել, այլ, ընդհակառակը, հաջողությամբ իմացել է գեստապոյի գաղտնի գործողությունների մասին: Ալեքսեյը փորձում է պարզել ճշմարտությունը, փնտրում է այդ իրադարձությունների մասնակիցներին և հավաքում վկաների ցուցմունքները՝ վերականգնելու համար խիզախ կնոջ փառահեղ անունը:

## Դերերում

## Նկարահանող խումբ
* Ռեժիսոր` Նիկոլայ Մաշչենկո
* Սցենարի հեղինակ` Նիկոլայ Մաշչենկո
* Օպերատոր` Իգոր Բելյակով
* Կոմպոզիտոր` Կլիմենտի Դոմինչեն
* Նկարիչներ` Օլեգ Ստեպանենկո, Էդուարդ Շեյկին

## Քննադատություն
Ռեժիսորն ամենևին էլ չի ձգտում նկարահանել սովորական արկածային ժապավեն։ Բայց երկխոսությունների խորիմաստ փիլիսոփայականությունը, որը չի համապատասխանում հերոսների բավականին պարզ պատկերներին, հանդիսատեսի շրջանում արձագանք չի գտել։  Ֆիլմի դրվագները միավորում է լրագրող Տրոֆիմենկոյի (Ա. Սաֆոնով) կերպարը, որը ձգտում է վերականգնել ճշմարտությունը։  Այնուամենայնիվ, այս կերպարը դուրս չեկավ զուտ ծառայողական գործառույթների շրջանակներից, և պատկերն ընդհանուր առմամբ էկլեկտիկ է, մաներային:

## Ծանոթագրություններ

## Գրականություն
* *Давтян Л.* — Бег на месте (О худож. фильме «Хочу верить») // Искусство кино, № 2, 1966. — с. 18—20
* Хочу верить // Домашняя синематека: отечественное кино 1918—1996. — М.: Дубль-Д, 1996. — 520 с. — с. 480

Կատեգորիա:1965 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Ավանդի կտրոն

alt=A rectangular form on which the depositor enters the amount of currency and check amounts being deposited and also amount of cash back from the check or checks|աջից|մինի|300x300փքս|
**Ավանդի կտրոնը** կամ **վճարման կտրոնը** բանկի կողմից ավանդատուին լրացման համար տրամադրվող ձև է, որը նախատեսված է բանկում ֆիզիկապես ավանդ կատարելիս ավանդի գործարքում ներառված իրերը կատեգորիաներով փաստաթղթավորելու համար։ Կատեգորիաները ներառում են իրի տեսակը, թե արդյոք դա չեկ է, թե կանխիկ և որ բանկից է այն տրամադրված (օրինակ՝ տեղական բանկ, թե ոչ)։

Բանկի գանձապահը պահում է ավանդի կտրոնը ավանդի (կանխիկ և չեկեր) հետ միասին և ավանդատուին տրամադրում է կտրոն։ Դրանք կարող են լրացվել բանկ այցելելուց առաջ, ինչը վճարումն ավելի հարմար է դարձնում։ Դրանք նաև օգտագործվում են փող տեղափոխելիս։ Վճարման կտրոնները խրախուսում են կանխիկի և մետաղադրամների տեսակավորումը, լրացվում և ստորագրվում են գումարը ավանդատուի կողմից, իսկ որոշները պոկվում են նաև ավանդատուի կողմից լրացված գրառման թերթիկի մեջ։

Ավանդի կտրոնները կոչվում են նաև ավանդի տոմսեր և լինում են տարբեր դիզայնի։ Դրանք ստորագրվում են ավանդատուի կողմից, եթե ավանդատուն կանխիկացնում է ուղեկցող չեկի մի մասը և ավանդադրում է կատարում մնացածը։

## Ստացված կանխիկ
Ավանդի կտրոնում «ստացված կանխիկը» նշանակում է չեկի գումարի այն մասը, որը պետք է կանխիկացվի։ Մնացած գումարը փոխանցվում է անձի հաշվին։

## Թղթերի լրացում
ԱՄՆ-ում ավանդային կտրոնների նկարագրության սյունակն օգտագործվել է ավելի քան 100 տարի՝ նշելու համար, թե որտեղ պետք է բանկը ուղարկի չեկը՝ գումարը հետ ստանալու համար։ Սկզբում դա արվել է բանկում կամ դրա գտնվելու վայրում բառերով նշելով: Բանկի տարանցիկ համարը, որը կոչվում է նաև բանկի համար՝ սկսել է օգտագործվել բառերի փոխարեն։ Բանկի համարը գրվոել է կոտորակի վերին տողում, իսկ ներքևի թիվը վերաբերել է կենտրոնական բանկի մասնաճյուղին։ Ոմանք գրել են միայն կոտորակի վերևի մասը, մյուսները փորձել են գրել ամբողջ կոտորակը։ Չեկերի ավտոմատ տեսակավորման ներդրումից հետո շատերը ոչինչ չեն գրել ավանդի կտրոնի նկարագրության սյունակում։ Որոշ մարդիկ չեկ գրողների անունները նշել են նկարագրության սյունակում։ 2010-ականների սկզբին միտում է եղել գրել ներդրվող չեկի համարը՝ առանց նշելու, թե ում կողմից է այն ստացվել։

## Տես նաև

* Չեկ
* Դեպոզիտ

## Ծանոթագրություններ

Կատեգորիա:Թղթյա արտադրանքներ
Կատեգորիա:Բանկային եզրեր
Էկզոտիկ հադրոններ

[աջից|մինի|Պենտակվարկի մեկ մոդել՝ ''q-ն'' [քվարկ է, իսկ  ՝ հակաքվարկ։ Գլյուոնները (ալիքավոր գծեր) միջնորդում են քվարկների միջև ուժեղ փոխազդեցությունները։ Կարմիր, կանաչ և կապույտ գույնի լիցքերը պետք է առկա լինեն, մինչդեռ մնացած քվարկն ու հակաքվարկը պետք է ունենան ընդհանուր գույն և հակագույն, այս օրինակում՝ կապույտը և հակակապույտը (ցույց են տրված որպես դեղին)։]]
**Էկզոտիկ հադրոններ**, տարրական մասնիկներ, որոնք կազմված են քվարկներից և գլյուոններից, բայց որոնք՝ ի տարբերություն «հայտնի» հադրոնների, ինչպիսիք են պրոտոնները, նեյտրոնները և մեզոնները, կազմված են երեքից ավելի վալենտային քվարկներից։ Ի հակադրություն, «սովորական» հադրոնները պարունակում են ընդամենը երկու կամ երեք քվարկ։ Հադրոնները, որոնք ունեն հստակ վալենտային գլյուոնային պարունակություն, նույնպես կհամարվեն էկզոտիկ։ Տեսականորեն, հադրոնի մեջ քվարկների քանակի սահմանափակում չկա, քանի դեռ հադրոնի գունային լիցքը սպիտակ է կամ գունային առումով չեզոք։

Սովորական հադրոնների նման, էկզոտիկ հադրոնները դասակարգվում են որպես ֆերմիոններ, ինչպես սովորական բարիոնները, կամ բոզոններ, ինչպես սովորական մեզոնները։ Այս դասակարգման սխեմայի համաձայն՝ պենտաքվարկները, որոնք պարունակում են հինգ վալենտային քվարկ, էկզոտիկ բարիոններ են, մինչդեռ տետրաքվարկները (չորս վալենտային քվարկներ) և հեքսաքվարկները (վեց քվարկներ, որոնք բաղկացած են կամ մեկ դիբարիոնից, կամ երեք քվարկ-հակաքվարկ զույգերից) կհամարվեն էկզոտիկ մեզոններ։ Ենթադրվում է, որ դիտվել են տետրաքվարկային և պենտաքվարկային մասնիկներ, որոնք ուսումնասիրվում են, սակայն հեքսաքվարկների դիտարկումը դեռևս հաստատված չէ։

Էկզոտիկ հադրոնները կարելի է որոնել՝ փնտրելով S-մատրիցային բևեռներ, որոնց քվանտային թվերը արգելված են սովորական հադրոնների համար։ Նման էկզոտիկ հադրոնների փորձարարական նշանները նկատվել էին ամենաուշը 2003 թվականին, սակայն դրանք մնում են վիճահարույց թեմա մասնիկների ֆիզիկայում։

Ջաֆեն և Լոուն ենթադրեցին, որ էկզոտիկ հադրոնները դրսևորվում են որպես P մատրիցայի բևեռներ, այլ ոչ թե S մատրիցայի։

## Տես նաև
* Էկզոտիկ բարիոններ
* Բարիոններ
* Հադրոններ

## Ծանոթագրություններ

Կատեգորիա:Հադրոններ
Կատեգորիա:Հիպոթետիկ տարրական մասնիկներ
Մարատ Տիբիլով

**Մարատ Գեորգիևիչ Տիբիլով** (, ), ռուս զինծառայող, Ռուսաստանի Դաշնության Ազգային գվարդիայի զորքերի դաշնային ծառայություն մայոր, Ռուսաստանի Դաշնության Հերոս (2025)։

## Կենսագրություն
Մարատ Տիբիլով ծնվել է 1988 թվականի օգոստոսի 20-ին Չերմեն գյուղում, Հյուսիսային Օսիայի Հանրապետությունում։

Ավելի ուշ Տիբիլովը ընտանիքի հետ տեղափոխվել է Վլադիկավկազ։

Ավարտել է Ռուսաստանի ՆԳՆ ներքին զորքերի Հյուսիսային Կովկասի ռազմական ինստիտուտը։ Եղել է  Ռուսաստանի Դաշնության Ազգային գվարդիայի զորքերի դաշնային ծառայությաան հատուկ նշանակության կենտրոնի ուժերի կրակային խմբի հրամանատար։

Առաջին օրվանից մասնակցել է Ռուսաստանի կողմից Ուկրաինա ներխուժման գործողություններին։

Զոհվել է 2025 թվականի մարտին Կուրսկի մարզում, ծառայողական-մարտական խնդիր կատարելիս։

Թաղվել է Վլադիկավկազում՝ հուշահամալիրային գերեզմանատանը՝ «Փառքի ծառուղի» պանթեոնում։

## Կոչումներ և պարգևներ
*Ռուսաստանի Դաշնության հերոս (2025) 
*Արիության կրկնակի շքանշանակիր

## Ծանոթագրություններ

## Արտաքին հղումներ
*Марат Тибилов
*Появились подробности смерти Героя России майора Тибилова в Курской области

Կատեգորիա:Ռուսաստանի Դաշնության հերոսներ
Դուոպսոնիա

**Դուոպսոնիա** (), տնտեսագիտությունում միայն երկու գնորդի վերահսկողությամբ և բազմաթիվ պոտենցիալ վաճառողների կողմից առաջարկվող ապրանքներով և ծառայություններով շուկայի կառուցվածք։ 

Դուոպսոնիայի միկրոտնտեսական տեսությունը ենթադրում է, որ երկու սուբյեկտներ շուկայական իշխանություն ունեն բոլոր վաճառողների նկատմամբ՝ որպես ապրանքի կամ ծառայության միակ երկու գնորդներ:

## Բնութագիր

Դուոպսոնիան բնութագրվում է գնորդների փոքր թվով և վաճառողների մեծ թվով, ինչը հանգեցնում է նրան, որ գնորդները զգալի շուկայական իշխանություն ունեն վաճառողների նկատմամբ: Միայն երկու գնորդի դեպքում մատակարարներն ունեն սահմանափակ տարբերակներ իրենց ապրանքները կամ ծառայությունները վաճառելու համար, ինչը թույլ է տալիս գնորդներին ավելի մեծ ազդեցություն ունենալ գնի և այլ առևտրային պայմանների վրա:

Դուոպսոնիայի դեպքում գնորդները կարող են նաև ռազմավարական վարքագիծ դրսևորել, ինչպիսիք են՝ համաձայնության գալը ապրանքների կամ ծառայությունների համար վճարվող գինը նվազեցնելու համար կամ մատակարարների հետ բացառիկ գործարքային համաձայնագրեր կնքելը: Այս գործողությունները կարող են էլ ավելի սահմանափակել մատակարարների բանակցային ուժը և հանգեցնել շուկայում մրցակցության նվազմանը։

## Օրինակներ
Դուոպսոնիայի օրինակներից են գյուղատնտեսական արտադրանքի շուկան, որտեղ փոքր թվով խոշոր գնորդներ բերք են գնում բազմաթիվ փոքր ֆերմերներից, և աշխատուժի շուկան, որտեղ փոքր թվով գործատուներ աշխատուժ են գնում աշխատողների մեծ խմբից:

Գյուղատնտեսական շուկայում խոշոր մանրածախ վաճառողները, ինչպիսիք են Walmart-ը և Kroger-ը, հաճախ որոշակի մշակաբույսերի, օրինակ՝ լոլիկի, միակ գնորդներն են, ինչը նրանց թույլ է տալիս թելադրել առևտրի պայմանները մատակարարների հետ: Աշխատուժի շուկայում խոշոր գործատուները, ինչպիսիք են Ամազոնը և Walmart-ը, զգալի շուկայական իշխանություն ունեն աշխատողների նկատմամբ, ինչը կարող է հանգեցնել աշխատավարձերի նվազման և աշխատողների համար նպաստների կրճատման:

## Հետևանքներ
Դուոպսոնիան կարող է զգալի հետևանքներ ունենալ շուկայական արդյունքների վրա, ներառյալ մրցակցության նվազումը, մատակարարների գների իջեցումը և ապրանքների կամ ծառայությունների մատակարարման կրճատումը: Քանի որ գնորդներն ունեն ավելի մեծ շուկայական իշխանություն, նրանք կարող են բանակցել մատակարարների հետ ավելի ցածր գների շուրջ, ինչը կհանգեցնի մատակարարների շահույթի նվազմանը և արտադրության մեջ ներդրումների կրճատմանը:

Ավելին, դուոպսոնիան կարող է նաև հանգեցնել նորարարության և արտադրանքի որակի նվազմանը, քանի որ մատակարարները կարող են ավելի շատ խթաններ ունենալ հետազոտությունների և զարգացման մեջ ներդրումներ կատարելու կամ արտադրանքի որակը բարելավելու համար, եթե նրանք չեն կարող բանակցել գնորդների հետ ավելի բարձր գների շուրջ:

## Տես նաև
* Դուոպոլիա
* Մոնոպսոնիա
* Մենաշնորհ

## Ծանոթագրություններ

Կատեգորիա:Միկրոէկոնոմիկա
Կատեգորիա:Մրցակցություն
Կատեգորիա:Տնտեսագիտական տերմիններ
Կատեգորիա:Տնտեսական խնդիրներ
Կատեգորիա:Տնտեսական շուկաներ
Կատեգորիա:Տնտեսություն
Կատեգորիա:Խաղերի տեսություն
Կատեգորիա:Տնտեսագիտություն
Կատեգորիա:Ֆինանսական շուկաներ
Ինքնասպանության աճուրդային առաջարկ

**Ինքնասպանության աճուրդային առաջարկ** (), հասկացությունը վերաբերում է մրցույթի շրջանակներում կատարվող այնպիսի առաջարկին, երբ մատակարարման հավակնորդը՝ բիզնեսը շահել ցանկանալով, ներկայացնում է աշխատանքը կատարելու առաջարկ այն գնով, որը ցածր է իրական ծախսերից։ Այս տեսակի գնման գործընթացները սովորաբար կառուցված են որպես հակադարձ փակ աճուրդներ, որտեղ հաղթում է ամենացածր առաջարկը։

Այդպիսի հայտ ներկայացնելու դրդապատճառը հաճախ այն է, որ ընկերությունը ցանկանում է պահպանել իր որակավորված աշխատուժի զբաղվածությունը, նույնիսկ եթե նախագիծը ոչ շահույթ, ոչ վնաս վիճակում է կամ նույնիսկ վնասով է իրականացվում։

Սա կարող է հանգեցնել վատ որակի աշխատանքների, ոչ բավարար սպասարկման և պայմանագրի ձևակերպման բացերի շուրջ վեճերի՝ պատվիրատուներից հավելյալ գումարներ գանձելու փորձերի շրջանակում, իսկ որոշ դեպքերում՝ նույնիսկ կապալառուի սնանկացման։

Այս պրակտիկան հատկապես նկատվել է շինարարական մրցույթների ընթացքում։ Մոտավորապես 2010 թվականին ինքնասպանական գնառաջարկները լայն տարածում ունեին տնտեսական ճգնաժամի և ուժեղ մրցակցության պատճառով։ Հավաստագրված Շինարարական ինստիտուտի կողմից 2010 թվականին անցկացված հարցման արդյունքներով՝ հարցվածների 82%-ը հավատում էր, որ «ինքնասպանական գնառաջարկներ» գոյություն ունեն ոլորտ ներսում։ Ենթադրվում է, որ այս երևույթը նպաստել է բրիտանական Connaught plc և Rok plc ընկերությունների ֆինանսական փլուզմանը 2010 թվականին։

Քաղաքացիական շինարարական կապալառուների ասոցիացիան ընդունել է, որ այս պրակտիկան «տարածված երևույթ» էր դարձել աշխատանքների համար ծայրահեղ մրցակցության պայմաններում 2000-ականների վերջի ճգնաժամի ժամանակ։ Սակայն ասոցիացիան մեղադրել է հանրային սեկտորի գնման գործընթացին՝ ուշադրությունը լավագույն արժեքի փոխարեն ամենացածր գնի վրա կենտրոնացնելու համար։

Որոշ պատվիրատու կազմակերպություններ, ինչպես Crossrail-ը, բացահայտորեն դեմ են այդ պրակտիկային։

2011 թվականին որոշ բնակարանային ասոցիացիաներ սկսեցին ներառել հատուկ պայմաններ մրցույթների մեջ՝ իրենց իրավական պաշտպանության ապահովման նպատակով այն դեպքերի համար, երբ որոշեն չշնորհել պայմանագիրը ամենացածր գին առաջարկած մասնակիցին։

## Ծանոթագրություններ

Կատեգորիա:Տնտեսագիտություն
Կատեգորիա:Տնտեսական ճգնաժամեր
Կատեգորիա:Ֆինանսներ
Շուկայի մասնատում

**Շուկայի մասնատում** (), տեխնոլոգիական շուկայի սեգմենտավորում, երբ շուկան կազմված է բազմաթիվ խիստ անհամատեղելի տեխնոլոգիաներից կամ տեխնոլոգիական փաթեթներից, ինչը ստիպում է մեկ ապրանքի պոտենցիալ գնորդներին նվիրվել ամբողջ ապրանքային էկոհամակարգին՝ փոխլրացնող ապրանքների և ծառայությունների ազատ ընտրության փոխարեն։

Մասնատման երկու տարածված տեսակներն են շուկայի մասնատումը և տարբերակի մասնատումը։ Մասնատումը ստանդարտացման հակառակ պրոցեսն է և լուծվում է ստանդարտացման միջոցով։

## Շուկայի մասնատում
Շուկայի մասնատումը տեղի է ունենում, երբ մի քանի մրցակցող ընկերություններ առաջարկում են խիստ անհամատեղելի տեխնոլոգիաներ կամ տեխնոլոգիական փաթեթներ, ինչը, հավանաբար, հանգեցնում է մատակարարի կախվածության։

## Տարբերակի մասնատում
Տարբերակների մասնատումը տեղի է ունենում, երբ ընկերությունը առաջարկում է մեկ ապրանքի բազմաթիվ անհամատեղելի տարբերակներ կամ տարատեսակներ՝ կա՛մ միասին, կա՛մ ժամանակի ընթացքում՝ ապրանքի սպեցիֆիկացիաների կուտակված փոփոխությունների արդյունքում։

### Անդրոիդ և iOS օպերացիոն համակարգեր

Անդրոիդ մշակողների համայնքում օգտագործվող տերմիններից մեկը Անդրոիդի մասնատումն է: Անդրոիդի մասնատումը տեղի է ունենում, երբ Անդրոիդ հարթակի տարբերակները, զուգորդված սարքավորումների խառնուրդի հետ, որոշ սարքերի համար որոշակի հավելվածներ պատշաճ կերպով գործարկելու անկարողության են հանգեցնում: Չնայած Գուգլն իր Անդրոիդ օպերացիոն համակարգը թարմացրել է՝ հասցնելով 4.4 տարբերակի, որը հայտնի է նաև որպես KitKat, օգտատերերը շարունակել են օգտագործել օպերացիոն համակարգի ավելի վաղ տարբերակները, հիմնականում Gingerbread-ը (2018 թվականի դրությամբ՝ 0.3% մասնաբաժին): Պատճառը հիմնականում այն ​​է, որ սարքավորումներ արտադրողները մի շարք պատճառներով չեն կարողանում թարմացնել ավելի ուշ օպերացիոն համակարգին: Արդյունքում, մեկ տարբերակի համար գրված հավելվածները չեն աշխատի մյուսի վրա համապատասխանաբար, և հակառակը:

2010 թվականի օգոստոսին OpenSignal հավելվածի մշակողները իրենց հավելվածի օգտատերերի շրջանում հայտնաբերել են «android.build.MODEL»-ի 3997 տարբեր արժեքներ: Այս փոփոխականը ներկայացնում է սարքի մոդելը, չնայած այն կարող է փոփոխվել՝ ավելացնելով հատուկ ROM: OpenSignal-ը ընդունել է, որ չնայած սա խնդրահարույց էր դարձնում հավելվածների մշակումը, մոդելների լայն բազմազանությունը թույլ է տալիս Անդրոիդին մուտք գործել ավելի շատ շուկաներ։

Մշակողները մեղքը բարդել են Գուգլի և սարքավորումների արտադրողների վրա, մինչդեռ Գուգլը մեղադրել է ծրագրային ապահովման մշակողներին իր կանոններին և պայմաններին չհետևելու համար։ Մասնատման հետ կապված խնդիրը Գուգլին ստիպել է արգելք ավելացնել իր ծրագրային ապահովման մշակման հավաքածուի կանոններին և պայմաններին, որը մշակողները պետք է ընդունեն Անդրոիդ օպերացիոն համակարգի համար մշակելուց առաջ։

## Ծանոթագրություններ

## Արտաքին հղումներ
*The Guardian: Android is more fragmented than ever. Should developers or users worry?
*A Research summary referenced in The Guardian's article about Android fragmentation (Q1'2014)

Կատեգորիա:Անդրոիդ
Կատեգորիա:Ստանդարտացում
Կատեգորիա:Օպերացիոն համակարգ
Պատմասացություն

**Պատմասացությունը** (Storytelling) սոցիալական և մշակութային գործունեություն է, որի ընթացքում մարդիկ կիսվում են պատմություններով՝ երբեմն կիրառելով իմպրովիզացիա, թատերականություն կամ զարդարանք։ Ամեն մշակույթ ունի իր յուրահատուկ պատմական պատումները, որոնք տարածվում են՝ ծառայելով զվարճանքի, կրթության, մշակութային պահպանման կամ բարոյական արժեքներ փոխանցելու նպատակով։ Պատմությունների և պատմասացության կարևոր տարրերն են՝ սյուժեն, կերպարները և պատման տեսակետը։ «Պատմասացություն» տերմինը կարող է վերաբերել հատկապես բանավոր պատմասացությանը, սակայն ընդհանրապես օգտագործվում է նաև այլ մեդիա միջոցով պատումի բացահայտման կամ զարգացման տեխնիկաներին։

## Ծանոթագրություններ

Կատեգորիա:Բանավոր գրականություն
Կատեգորիա:Ժողովրդական բանահյուսություն
Ռամիլ Աբդուլլին

**Ռամիլ Ռաիսովիչ Աբդուլլին** (), ռուս ֆուտբոլիստ, «Ռուբին-2» ակումբի պաշտպան։

## Կարիերա
Ծնվել է Կազանում։ Յոթ տարեկանից հաճախել է «Ռուբին» ֆուտբոլային ակումբ։ 2018 թվականի սկզբին սկսել է հանդես գալ ակումբի երիտասարդական կազմում։

Նա իր նորամուտը Պրեմիեր լիգայում նշել է 2018 թվականի դեկտեմբերի 9-ին՝ «Զենիթ» ֆուտբոլային ակուբի դեմ արտագնա խաղում (2:1), դուրս գալով մեկնարկային կազմում՝ խաղադաշտում անցկացրել է 63 րոպե։ Նա նաև խաղացել է «Ռուբին» ֆուտբոլային ակումբի հիմնական թիմի կազմում, 2019 թվականի մարտի 6-ին՝ Ռուսաստանի գավաթի խաղարկության քառորդ եզրափակիչի տնային խաղում՝ «Լոկոմոտիվ» ֆուտբոլյանի ակումբի դեմ (0:1), խաղալով ամբողջ 90 րոպեն։ Նա խաղացել է նաև Ռուսաստանի երիտասարդական հավաքականների կազմում, Ռուսաստանի մինչև 19 տարեկանների հավաքականի կազմում՝ 2019 թվականի մարտի 26-ին, մասնակցել է Եվրոպայի առաջնության ընտրական մրցաշարի էլիտ ռաունդի խաղին՝ Իռլանդիայի դեմ (0:2): 2019 թվականի աշնանը նա «Նեֆտեխիմիկ» ֆուտբոլային ակումբում վարձավճարով անցկացրեց 5 խաղ ՖԱԼ-ում՝ հիմնականում խաղալով Նիժնեկամսկի ակումբի պահեստայինների կազմում։ Իսկ «Ռուբին» ֆուտբոլային ակումբը լքել է 2020 թվականի հուլիսին։

2021 թվականին նա միացավ Կազանի «Սմենա» թիմին։

2021 թվականի մայիսի 30-ին նա պայմանագիր է կնքել «Կրասավա» ակումբի հետ, իսկ հունիսի 27-ին տեղափոխվել է «Ֆորտե» ֆուտբոլային ակումբ։

2022 թվականի հունիսի 10-ին նա դուրս եկավ Տագանրոգ քաղաքի «Ֆորտե» ֆուտբոլային ակումբը։ 2023 թվականի փետրվարի 22-ին նա պայմանագիր է կնքել «Տորպեդո-Վլադիմիր» ակումբի հետ։ 2023 թվականի օգոստոսին նա վերադարձել է «Ռուբին-2»։

## Ծանոթագրություններ

## Արտաքին հղումներ
* Профиль на официальном сайте Федерации футбола Республики Татарстан

Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով